# data[].attributes.body
2n RAE

M04 Processos de realització en televisió
Valeria Centeno
Càrrec: Editora / ajudant de realització

# data[].attributes.body
- Com a repte més personal, m'agradaria allunyar-me una mica de la producció ja que l'any passat vaig estar molt encasellada en aquest càrrec i m'agradaria explorar altres àmbits a poc a poc. Per això, en lloc de triar producció em vaig inclinar per editora, que potser no és un salt completament contrari, però és un pas per allunyar-me de la meva zona de confort.

- Fer-ho tan bé com sigui possible i no deixar-me portar per l'estrès.

- Deixar de preocupar-me constantment per la feina dels altres i preocupar-me pel meu.

- Intentar ser col·laborativa i resolutiva

# data[].attributes.body
- Avui vam baixar a plató i entre tots vam arribar a un acord amb els càrrecs que realitzaria cadascun.

- Mentre m'anava decidint què volia fer, vaig començar a crear la carpeta on estarien totes les carpetes de cada càrrec per així tenir-ho tot organitzat com a equip.

- Hem fet pluja d'idees, i vam aconseguir posar-nos d'acord amb tres d'aquestes per treballar.

- Després de negociar, vaig obtenir el càrrec d'editora així que em vaig posar a treballar l'escaleta amb la Carla, que és l'ajudant de realització, i comentar alguna cosa amb la Laura, que és la realitzadora. La tenim mig acabada, més que res faltaria polir-la.

- Hem discutit el nom del nostre programa, potser i ens anomenarem "La Secta"

- Mentre mirava l'escaleta li vaig dir al Daniel (productor) que seria bona idea fer un document amb les tasques que ha de fer cada càrrec, per així anar organitzats.

- Al final del dia m'he sentit una mica desanimada per la idea de mantenir-me per a tots els treballs amb l'equip on soc, perquè m'ha semblat un repartiment injust. Però és el que hi ha i intentaré concentrar-me a fer bé la meva feina.

# data[].attributes.body
- El dia d’avui he acabat de polir l'escaleta juntament amb la Realitzadora (Laura). Hem parlat amb la professora i li hem demanat consell perquè només teníem la base feta i teníem dubtes. Ens va resoldre els dubtes i ens va ajudar a reorganitzar l'escaleta. Podríem dir que ja la tenim acabada.

- També hem parlat molt amb el grafista per acabar de decidir la capçalera, el codi de colors, el logotip...

- Finalment, hem baixat a plató a provar l'escenografia, els llums...

En aquest apartat del dia, estava animada al principi i a poc a poc em vaig anar desanimant perquè tot el que se'ns acudia ens posaven un 'però', que ho entenc, al final som aquí per aprendre, però em vaig sentir una mica desanimada, igualment vaig intentar donar el millor de mi i col·laborar: vaig tocar una mica la taula de llum, vaig ajudar amb l'escenografia i els elements que utilitzaríem, he donat totes les idees que se m'acudien, he tocat la càmera, etc.

- Una hora abans de sortir, el professor també va fer una ullada a l'escaleta i em va donar el vistiplau. I vaig començar a fer la portada per a la nostra documentació conjunta, per anar avançant alguna altra cosa.

# data[].attributes.body
- Abans de tan sols començar classes ens va arribar la notícia que el tècnic de so (Aarón) faltaria a classes, una altra vegada, perquè la setmana passada també va faltar. I el temps que estava disponible (que van ser dues setmanes), no va fer cap documentació així que poca cosa podíem fer amb so. Al final, juntament amb la realitzadora, vam decidir que el millor seria treure-li el càrrec de so a Aarón per donar-ho a Marcos, que de seguida va començar a treballar amb la determinació que necessitàvem en aquell moment. Li vam donar a Aarón altra tasca i ja, perquè amb tantes faltes no vam voler dependre d’ell una altra vegada.

- Baixem immediatament a plató a muntar l'escenografia. Vam estar parlant de com faríem el moviment de càmera que volíem fer, i acabar de parlar de com posaríem la il·luminació. Jo, per exemple, vaig pensar que seria bona idea de posar uns focus amb filtre blau apuntant cap al teló gris per donar més color. Ens va agradar el resultat.

- Vaig estar poc temps a la taula de llum perquè només volia provar unes coses i vaig anotar els botons que utilitzaríem a la llibreta del tècnic de llum (Xacobo).

- Vaig demanar al productor (Daniel) que si us plau ens imprimís escaletes per a alguns de nosaltres per a la prova que faríem avui.

- Vam fer una prova quan ja tot estava llest i va ser massa caòtic. Mai havíem fet això abans i estàvem aprenent així que va ser tota una novatada.

- Hi havia algunes coses que faltaven... com els rètols perquè l'ordinador encarregat no funcionava bé, vam tenir problemes amb els VTR que ara, després d'aquestes proves, l'encarregat dels VTR (Guillem) ho solucionarà.

- Vaig estar al costat de la realitzadora en tot moment per ajudar-la amb l'escaleta i per cronometrar, però com que la prova va ser molt dispersa, no vaig durar gaire fent això perquè van sortir alguns problemes (com els del punt anterior) que no ens permetia fer la prova de manera fluida. També teníem poca coordinació entre nosaltres perquè al final era la primera vegada i tots som inexperts.

- He de canviar aspectes de l’escaleta, cosa que faré al llarg de la setmana.

- De totes maneres, estic satisfeta perquè vam aconseguir fer molta feina en molt poc temps. Podrien ser millor les coses? Sí, molt, però era una primera prova i no podem esperar que ens surti tot perfecte a la primera.

# data[].attributes.body
- Va ser un dia força mogut i una mica de pressa. Hi havia coses que ens faltaven i es van haver de fer aquell mateix dia.

- Vaig ajudar a muntar coses i vaig aclarir l'escaleta amb so, amb el regidor (Oliver) i amb la realitzadora (Laura).

- Tot anava encaminat fins que vaig decidir demanar-li al presentador/guionista cronometrar tot el que havia de dir, jo vaig creure que havia escrit el guió a partir de l'escaleta, però quan el vaig cronometrar em vaig trobar amb la sorpresa que arribava a dir coses de 10 segons que havien de ser 30 segons de durada, i això és molt de temps. No el vaig renyar ni li vaig cridar però òbviament li vaig dir que hauria d'haver seguit l'escaleta, perquè jo em vaig proposar personalment que em concentraria només a la meva feina i començaria a delegar, però això no va poder passar i novament vaig haver de fer una tasca que no em corresponia, així que em vaig posar al seu costat a donar-li idees per posar al guió i allargar-lo, també vaig escriure alguna cosa. El presentador es va posar nerviós però la veritat no era la meva intenció, no li vaig fer res ni li vaig dir res de dolent només li vaig dir un fet i és que ell s'hauria d'haver mirat l'escaleta, res més.

- De tota manera, després de jo adonar-me del mal temps i ajudar-lo, hi va haver una mica més de temps perquè el presentador pogués allargar els seus monòlegs, cosa de la qual es va encarregar i va ser un alleujament.

- La realitzadora i jo vam estar darrere de totes les persones del grup perquè aquest projecte es pogués dur a terme, perquè si no...

- Vam estar al màxim aquest dia i va haver-hi algunes errades i obstacles que va fer que s'endarrerís l'hora de l'assaig i no ens quedés gaire temps per assajar. Va haver-hi molts canvis a l'escaleta així que vaig haver de modificar-la, sobretot en la durada.

- A l'hora de la veritat vaig ser l'ajudant de la realitzadora, estava al seu costat, duia l'escaleta i cronometrava tot. Si la realitzadora se s'oblidava d'alguna cosa, jo estava per ajudar-la i que tot li resultés una mica més fàcil.

- Tot i que van passar diverses coses, i que tot es pot millorar, jo de debò pensava que el resultat seria desastrós, però al final, per ser la primera vegada fent un programa des de zero i tenint poc temps, puc dir que estic satisfeta amb el resultat.

# data[].attributes.body
En aquest projecte he adquirit coneixements pel que fa al món de TV, la veritat m'entusiasmava aprendre coses noves. M'hauria agradat aprendre amb més calma.

Durant el projecte vaig intentar donar el millor de mi, fer la meva feina el millor possible i ajudar en el que pogués, encara que m'hauria agradat perseguir menys a la gent perquè fessin la seva feina. No trec mèrit a la feina final perquè al final tots vam donar, però si és veritat que si la realitzadora i jo haguéssim dedicat el nostre temps només a la nostra feina, aquest projecte no s'hauria pogut moure molt, i m'agradaria estar en un grup on pugui confiar en els meus companys i no estar pendent de tot, de tots, tot el temps. Fins i tot, per enviar la documentació jo els he recordat que posessin tot el que havien fet allà per enviar-lo al moodle, i em van ignorar, així que vam haver d'ocupar-nos la realitzadora i jo una altra vegada, se li va haver de dir al productor que ho enviés per així no haver de fer-ho també nosaltres. Són aquests petits detalls el que desgasta.

M'esperava un pitjor resultat, així que estic satisfeta tenint en compte que era la nostra primera vegada fent un programa.

Crec que he de millorar una mica en l'àmbit emocional, però encara hi ha camí per recórrer, necessito estressar-me menys i tenir menys d'ansietat.

He millorat sobretot en el fet de que m'he deixat anar més creativament, malgrat tot l'estrés.